Դենիել Ռեդքլիֆ

Դենիել Ջեյկոբ Ռեդքլիֆ (անգլ.՝ Daniel Jacob Radcliffe, հուլիսի 23, 1989(1989-07-23)[…], Համմերսմիթ, Համերսմիթ և Ֆուլեմ, Մեծ Լոնդոն, Անգլիա, Միացյալ Թագավորություն), անգլիացի դերասան։ Առավելապես հայտնի է Հարրի Փոթերի դերակատարմամբ Ջոան Ռոուլինգի գրքաշարի հիման վրա նկարահանված ֆիլմերում։ 2009 թվականին հայտնվել է Գինեսի ռեկորդների գրքում, որպես տասնամյակի ամենաբարձր վարձատրվող դերասան։


== Կենսագրություն ==


=== Մանկությունը և պատանեկությունը ===
Դենիել Ռեդքլիֆը ծնվել 1989 թվականի հուլիսի 23-ին Ֆուլխեմ-ում, Լոնդոնի արևմտյան շրջանում։ Միակ երեխան է իր ընտանիքում։ Մայրը՝ Մարսիա Ջանին Գրեշեմ Ջեիկոփսոն, քաստինգի գործակալ է, ազգությամբ հրեա (նրա ընտանիքը եկել է Լեհաստանից և Ռուսաստանից)։ Հայրը՝ Ալան Ջորջ Ռեդքլիֆը, քաստինգի գրականագետ է, ազգությամբ իռլանդացի ։
2012 թվականին հարցազրույզի ժամանակ Ռեդքլիֆը ասել է. «Մեր տան մեջ հավատ չի եղել։ Ես կարծում եմ, որ ես հրեա եմ և միևնույն ժամանակ իռլանդացի, չնայած այն հանգամանքին, որ ես անգլիացի եմ»։ Նա շատ հպարտ է, որ հրեա է։
Ռեդքլիֆը հինգ տարեկանցից սկսել է հետաքրքրություն ցուցաբերել դերասանական մասնագիտության հանդեպ։ 1999 թվականի դեկտեմբերին, 10 տարեկան հասակում, նա իր առաջին դերն է խաղացել Չարլզ Դիքենսի «Դեյվիդ Կոպերֆիլդ» նովելի հիման վրա նկարահանված, երկու մասից բաղկացած դրամայում, որը ցուցադրվել է BBC One-ով։ Դենիելը այնտեղ մարմնավորել է փոքրիկ երեխայի կերպար Նա սովորել է տղաների համար նախատեսված երկու մասնավոր դպրոցներում՝ Sussex House School` Չելսիի դպրոցում և մի դպրոցում, որը առավելապես հայտնի է «Լոնդոնի դպրոց» անունով։ Դպրոցում սովորելը Ռեդքլիֆի համար դժվար է դառնում «Հարի Փոթեր» առաջին ֆիլմի թողարկումից հետո։ Դպրոցում որոշ աշակերտներ թշնամանքով են լցվում նրա հանդեպ, չնայած նա ասում էր, որ դրանք ընդամենը մարդիկ էին, ովքեր ավելի շատ փորձում էին «ծիծաղել այն երեխայի վրա, ով Հարի Փոթեր էր խաղում», այլ ոչ թե նախանձում էին։
Չնայած նրան, որ դերասանական կարիերան սկսել էր սպառել Ռեդքլիֆի գրաֆիկը՝ նա շարունակում էր իր կրթությունը։ Նա խոստովանում էր, որ այդքան էլ լավ չի սովորում դպրոցում, հաշվի առնելով այն, որ անիմաստ է և այդ շամանակ աշխատանք գտնելը «իսկապես դժվար է»։ 2006 թվականին նրան հաջողվեց երեք քննություն հանձնել Դրանից հետո նա որոշեց վերջ տալ իր ուսմանը և չգնաց ինչ-որ քոլեջ կամ համալսարան։ Նա ասում էր, որ ինքը արդեն գիտեր, որ ցանկանում է հանդես գալ և գրել, և դա դժվար կլիներ առանց նորմալ քոլեջային փորձի։


== Կարիերա ==


=== Կինոյում ===
Առաջին անգամ երիտասարդ դերասանը հայտնվել է էկրանին 1999 թվականին, որտեղ նկարահանվել է «Դեվիդ Կոպպերֆիլդ»-ում, որը ցուցադրվեց BBC-ով։ Այդ նույն թվականին նա հրավիրվեց խաղալու ռեժիսոր Քրիս Քոլամբուսի «Հարրի Փոթերը և փիլիսոփայական քարը» ֆիլմում։ Նկարահանումները սկսվեցին 2000 թվականին, և ցուցադրվեց 2001 թվականին։ Ֆիլմը մեծ հաջողություն ունեցավ, շահույթը կազմեց 970 միլիոն դոլար։ Դենիելը խաղացել է նաև ոչ շատ մեծ դերում «Դերձակը Պանամայից» (Փիրս Բրոսնան գլխավոր դերում)։ Հետո շարունակվեց հաջորդները՝ «Հարի Փոթերը և Գաղտնիքների սենյակը», «Հարի Փոթերը և Ազբականի բանտարկյալը», «Հարի Փոթերը և Հրե գավաթը», «Հարի Փոթերը և Փյունիկի միաբանությունը», «Հարի Փոթերը և Խառնածին արքայազնը», «Հարի Փոթերը և Մահվան Պարգևները՝ մաս 1», «Հարի Փոթերը և Մահվան Պարգևները՝ մաս 2», Վիկտոր Ֆրանկենշտեյն,(2015) Հիմա դու տեսնում ես ինձ 2 (2016), Շվեյցարական դանակ մարդը (2016), Ջունգլիներում (2017) Հրաշագործներ հեռուստասերիալում (2019),Ակիմբո զենքերը(2019) Փախուստ Պրետորայից (2020)։


== Հասարակական գործունեություն ==
Դենիելը պայքարում է գեյերի իրավունքների համար։ Հոմոֆոբիային դեմ հանդես գալով՝ Ռեդքլիֆը 2009 թվականին սկսել է նկարահանվել «Թրևոր» կազմակերպության սոցիալական գովազդերում։ «Թրևոր» կազմակերպությունը զբաղվում է հոմոսեքսուալների կրթական նյութերի ապահավության և ԼԳԲՏ դեռահասների ինքնասպանության կանխարգելմամբ։ Դերասանը կազմակերպության մասին առաջին անգամ իմացել է 2008 թվականին, երբ աշխատում էր «Էկվուս» պիեսի վրա։ Նա լուրջ ֆինանսական օգնություն է ցուցաբերել այդ կազմակերպությանը։ 2010 թվականին՝ հարցազրույցներից մեկի ժամանակ, Դենիել Ռեդքլիֆն ասել է.

Նույն հարցազրույցում նա նշել է իրավունքների հավասարության ոլորտում հանրային դեմքերի մասնակցության կարևորության մասին։ Ռեդքլիֆը համարում է այս գործուեությունը իր կարիրերայի ամենակարևոր բաղկացուցիչ մասերից մեկը։ 2011 թվականին «Թրևոր» նախագծի համար դերասանը արժանացել է «Hero Award» մրցանակին։


== Անձնական կյանք ==
Դենիել Ռեդքլիֆը խոստովանել է, որ նա տառապում է դիսպրակսիով։ Նա չի կարողանում կոճկել կոշկաքուղերը։
Նա հայտարարել է, որ նա աթեիստ է և հպարտանում է նրանով, որ հրեա է։
2010 թվականին Ռեդքլիֆը խոստովանել է ալկոհոլի հանդեպ իր հակումը։ Պատճառը Հարրի Փոթերի ֆիլմերում աննախադեպ հաջողությունն էր։ Սակայն շուտով թողնում է ալկոհոլը։
2012 թվականի հունվարին նա հայտարարել է, որ ռեժիսոր Ռոզի Քոքերի օգնականի հետ հարաբերությունների մեջ է։ Սակայն նույն թվականի հոկտեմբերին պարզ դարձավ, որ նրանք բաժանվել են։ 2012 թվականից հանդիպում էր դերասանուհի Էրին Դարկի հետ, ում հանդիպել էր «Սպանիր քո սիրելիներին» ֆիլմի նկարահանման ժամանակ։ 2014 թվականին լուրեր էին պտտվում նրանց նշանադրության մասին, սակայն Էրինի հայրը դեկտեմբերին դա ժխտեց։


== Ֆիլմագրություն ==


=== Դերակատարումներ ===


== Ծանոթագրություններ ==